Държавен вестник, бр. 46, 2010 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  46
Приложение № 4
към чл. 40, ал. 2
Защита срещу пренапрежения от атмосферен 
или комутационен произход
1. Общи положения
В практиката комутационните пренапрежения 
са по-слаби от тези, причинени от атмосферни 
явления, и поради това предписанията за защита 
срещу пренапрежения от атмосферен произход 
обикновено са достатъчни и за защита срещу 
комутационни пренапрежения.
Стойностите на преходните пренапрежения 
зависят от вида на захранващата мрежа (под­
земна или въздушна), от евентуалното наличие 
на устройство за защита срещу пренапрежения в 
началото на захранващия източник и от нивото 
на напрежение на захранващата мрежа.
2. Класификация на категориите по пренапре­
жения
2.1. Обект на класификацията
За класифициране на електрооборудване, за­
хранвано директно от мрежата, по отношение 
на устойчивост на пренапрежения се използва 
издържаното импулсно напрежение и свързаната 
с него категория по пренапрежение.
Избраните съобразно номиналното напрежение 
издържани ударни напрежения за електрооборудва­
нето дават възможност да се разграничат различни 
степени на разполагаемост на електрооборудването 
във функция от непрекъснатост на услугата и на 
приемлив риск от авария.
Чрез избор на оборудване с класифицирано 
издържано импулсно напрежение може да се 
постигне координиране на изолацията в цялата 
уредба, като се намалява рискът от авария до 
приемливо ниво и се създава основа за овладяване 
на пренапреженията.
2.2. Описание на категориите по пренапрежения
Оборудване с издържано импулсно напрежение, 
отговарящо на категория по пренапрежения ІV, 
е подходящо за употреба при или в близост до 
захранващия източник на съответната електрическа 
уредба, преди разпределителното табло. Оборуд­
ването от категория ІV има много висока степен 
на издръжливост на импулсни напрежения, която 
осигурява изискваната висока степен на надеждност.
Примери за такова оборудване са електроме­
рите, главните устройства за защита срещу пре­
напрежения и устройствата за телеметрия.
Оборудването с издържано импулсно напре­
жение, отговарящо на категория по пренапреже­
ния ІІІ, се употребява при фиксирани инсталации 
преди разпределителното табло, както и при други 
случаи, когато се изисква по-висока степен на 
надеждност.
Примери за такова оборудване са разпреде­
лителни табла, прекъсвачи, електрически инста­
лации, включващи кабели, шини, кабелни кутии, 
прекъсвачи, и щепселни съединения на фиксирана 
уредба и оборудване за индустриални цели, както 
и други видове оборудване, например стационар­
ни електродвигатели, постоянно свързани към 
фиксирана уредба.
Оборудване с издържано импулсно напрежение, 
отговарящо на категория по пренапрежения ІІ, 
е предвидено да бъде свързано в началото на 
фиксирана уредба на сграда, включително разпре­
делителното табло, когато е желателна нормална 
степен на надеждност.
Примери за такова оборудване са битови елек­
трически уреди, преносими електроинструменти и 
други подобни. Компютри, аудио- и видеотехника 
и други електронни устройства могат да бъдат 
чувствителни при преходни и/или временни пре­
напрежения, по-малки от 2,5 kV, между токово­
дещи проводници поради вградени защитни или 
филтриращи устройства.
Оборудване с издържано импулсно напрежение, 
отговарящо на категория по пренапрежения І, е 
подходящо единствено да бъде свързвано към 
фиксирана уредба на сграда, ако са взети мерки 
за защита извън оборудването или във фикси­
раната уредба или между фиксираната уредба и 
оборудването с цел ограничаване на преходните 
пренапрежения до определеното ниво.
Примери за такова оборудване са домакин­
ски уреди, съдържащи електронни компоненти, 
които са високочувствителни по отношение на 
пренапрежения.
Оборудване с издържано импулсно напрежение, 
отговарящо на категория по пренапрежения І, не 
трябва да бъде свързвано директно към общест­
вената електроразпределителна мрежа.
3. Овладяване на пренапрежения
3.1. Обичайна ситуация на пренапрежения
Тази точка не се прилага, когато е направена 
оценка на риска съгласно т. 3.2.2.
Когато една уредба се захранва от мрежа за 
ниско напрежение само чрез подземни кабели и 
уредбата не включва въздушни линии, издържаното 
импулсно напрежение на оборудването съгласно 
таблицата по т. 4 е достатъчно и не е необходима 
никаква допълнителна защита срещу пренапреже­
ния от атмосферен произход.
Въздушна линия, съставена от изолирани про­
водници със заземен метален екран, се разглежда 
като еквивалентна на подземен кабел.
Когато една уредба се захранва от или включва 
въздушна линия за ниско напрежение и ако усло­
вието за външни въздействия е AQ1 (мълниеносна 
активност, по-ниска или равна на 25 дни годишно), 
не е необходима никаква допълнителна защита 
срещу пренапрежения от атмосферен произход.
Независимо от стойността на AQ защита срещу 
пренапрежения може да бъде необходима в случаи, 
където се търси висока степен на надеждност или 
има повишени рискове (например от пожар).
При двата случая по-горе трябва да бъде от­
делено внимание върху защитата срещу преходни 
пренапрежения на оборудването, чието издържано 
импулсно напрежение съответства на категория 
по пренапрежения I.
3.2. Контролирана ситуация на пренапрежения
Решението за прилагане на метод на защита 
срещу пренапрежения се определя от оторизира­
ните органи при съобразяване с местните условия.